बड़ागाँव- मध्य प्रदेश में टीकमगढ़ से लगभग 23 किलोमीटर दूर बड़ागाँव नामक स्थान पर स्वतः प्रकट मारूति प्रतिमा स्थित है। यह प्रतिमा एक विशाल पीपल-वृक्ष के नीचे है। इनका एक चरण ऊपर है एवं दूसरा चरण नीचे पृथ्वी में धंसा हुआ है। जो चरण पृथ्वी में धंसा है, उसका आज तक पता नहीं चल पाया कि वह कितनी गहराई में है। इसकी गहराई का पता चलाने के निमित्त चरण के आसपास खुदाई करनी प्रारम्भ की। लगभग 40-45 फुट की गहराई तक खोदने पर भी उसका पता न चल सका। इस मंदिर की बहुत मान्यता है।